Supertaal - RDF-voer
type: channel
description: Kom praat saam!
items: " Rietfontein " deur I.D. du PLESSIS

" Rietfontein " deur I.D. du PLESSIS
type: item
description: Oorspronklik gepos deur: @rogers.com I.D. du Plessis Rietfontein By Rietfontein se leidam, as die reier staan en droom, En gepluimde peerboomtakke bloeisels sprinkel in die stroom, Word op maanverligte nagte nog 'n sombere tafereel Van haat en lus en liefde deur gestorwenes afgespeel. Wit is die water En blond is die maan, En bly is die paar Wat gearmd daar gaan. Versilwerde bome Ruis in die laan; Wit is die water En blond is die maan. 'n Honderd jaar gelede het die buurt se mooiste blom So in die helder maanlig na die peerboomlaan gekom; Maar terwyl sy en haar minnaar in confetti-bloeisels staan, Het 'n ander in die skaduwee langs die dam se wal gegaan. Wit is die water En bleek is die maan. Wie is dit wat daar so Geruisloos gaan? 'n Huiwering trek Deur die bome in die laan; Wit is die water En bleek is die maan. O salig die verrukking wat die suiwere liefde bring, En vrolik het die harte van die paartjie daar gesing By Rietfontein se leidam, in die wit lig van die maan; Maar oorkant langs die peerboom het 'n skaduwee gegaan. Wit is die water Maar bleker die maan. Wie is dit wat daar so Doelbewus gaan? Verdonkerde bome Bewe in die laan; Wit is die water Maar bleker die maan. Kortstondig soos die dou wat smôrens skitter op die roos, Kortstondig was die enkel uur van samesyn se troos. Op bloedbevlekte bloeisels lê die paartjie in die laan, Terwyl 'n swart gestalte onder peerboomtakke staan. Bloed in die water En bloed in die laan. Wie is dit wat daar so Roerloos bly staan? Vormlose skaduwees Kruip oor die maan; Bloed in die water En bloed in die laan. By Rietfontein se leidam, as die reier staan en droom En gepluimde peerboomtakke bloeisels sprinkel in die stroom, Word op maanverligte nagte nog 'n sombere tafereel Van haat en lus en liefde deur gestorwenes afgespeel. Bloed in die water En bloed in die laan. Wie is dit wat daar so Skuldbewus gaan? Vormlose skaduwees Kruip oor die maan; Bloed in die water En bloed in die laan.
date: 2003-06-18T21:08:51-00:00